b"\n_START_ARTICLE_\nApol\xc2\xb7lo saur\xc3\xb2cton\n_START_SECTION_\nTem\xc3\xa0tica i trets d'estil\n_START_PARAGRAPH_\nEl tema de la representaci\xc3\xb3 d'un d\xc3\xa9u com Apol\xc2\xb7lo en un entreteniment infantil dins d'un temple \xc3\xa9s sorprenent i estrany. Apol\xc2\xb7lo, representat com un adolescent, es trobava en actitud relaxada i pensativa abans de ferir el petit llangardaix amb una fletxa que havia de tenir en una de les mans. _NEWLINE_La postura d'Apol\xc2\xb7lo conserva la caracter\xc3\xadstica corba praxiteliana\xc2\xa0(contrapposto) en el maluc, compensada amb el suport del pes sobre una de les cames i sobre l'arbre._NEWLINE_Aquesta figura podria representar Apol\xc2\xb7lo en la seva condici\xc3\xb3 de pastor. Segons la mitologia grega, Apol\xc2\xb7lo va matar els Ciclops i per aix\xc3\xb2 va ser sentenciat a servir com a pastor del rei Admetos. Tamb\xc3\xa9 podria ser una par\xc3\xb2dia del mite en el qual Apol\xc2\xb7lo va matar la serp Pit\xc3\xb3._NEWLINE_Tamb\xc3\xa9 cal assenyalar que entre els ep\xc3\xadtets d'Apol\xc2\xb7lo es trobaven Alexikakos, Epidourios i Pean, \xc3\xa9s a dir, alliberador de la malaltia, auxiliador i sanador._NEWLINE_\xc3\x89s possible que el prop\xc3\xb2sit d'aquesta est\xc3\xa0tua, en la qual el llangardaix simbolitzaria la malaltia, fora representar aquests atributs d'Apol\xc2\xb7lo."